kardosdrur/scandi-wiki huggingface dataset:
Frederikshavn Stadsarkiv

Frederikshavn Stadsarkiv er oprettet den 1. juni 2008, med det formål at sikre bevaring af de dele af Frederikshavn Kommunes arkiver (før 1. januar 2007: Skagen, Frederikshavn og Sæby Kommuners arkiver), der har historisk interesse eller tjener til dokumentation af forhold for borgere og myndigheder, at stille arkivalier til rådighed til blandt andet forskningsformål samt at sikre bevaring af Frederikshavn Kommunes publikationer.

Arkivet skal formidle kendskab til kommunens historie, vejlede i brugen af arkivalier samt samarbejde med kommunens øvrige kulturinstitutioner.

Om Arkivet 
Arkivet indeholder de kommunale arkivalier fra den nuværende Frederikshavn Kommune, samt de tidligere Frederikshavn, Skagen og Sæby kommuner. Herunder også de tidligere sognekommuner, som forsvandt ved kommunalreformen i 1970.

Stadsarkivets muligheder 
På stadsarkivet kan man:
 se de kommunale arkivalier, som er offentligt tilgængelige. Eksempelvis skattemandtal tilbage fra 1800-tallet og sognekommunernes forhandlingsprotokoller

 søge i arkivets database over det kommunale arkivmateriale

 finde oplysninger om det hus, du bor i
 Få hjælp til slægtsforskning hvis dine forfædre er fra det nuværende Frederikshavn Kommune

Arkivets åbningstider 
Frederikshavn Stadsarkiv har åbent mandag og tirsdag fra 12.30-15.30 og torsdag fra 12.30-17.00, samt efter aftale

Ekstern henvisning 
 Frederikshavn Stadsarkivs hjemmeside 

Frederikshavn Kommune
Danmarks historie
Danmarks arkiver og arkivalier
Ole Due

Ole Due (10. februar 1931 – 21. januar 2005 i Hillerød) var en dansk dommer og præsident for EF-domstolen fra 1988-1994.

Eksterne henvisninger 
 

Personer i Kraks Blå Bog (afdøde)
Ansatte ved Københavns Universitet
Landsdommere fra Danmark
Dommere ved Den Europæiske Unions Domstol
Shopaholic

Shopaholics (købemanikere) er personer, som shopper uden at tænke på konsekvenserne heraf. De bruger ofte flere penge end de har til rådighed, og de oplever glæde ved nye indkøb, specielt impulskøb. Købemani er et misbrug, der ligesom så mange andre former for misbrug, giver misbrugeren en rus. 

Psykologi
Afhængighed
Kütahya

Kütahya er en by, der ligger i det vestlige Tyrkiet. Byen er berømt med dens porcelænsproduktion. Kütahya omkring  indbyggere, og ligger 969 meter over havet.  Kütahya er hovedbyen i en provins, der er inddelt i 13 distrikter. Det højeste bjerg i Kütahya hedder Muratbjerget, der har højde på 2.309 meter og ligger i distriktet Gediz. Om sommeren er der ca. 35 grader og om vinteren vil der være mindst ca. -12 grader. Kütahya blev grundlagt i 3000 års tallet før kristi fødsel. Verdens første børsbygning blev bygget op i Kütahya. Der er mange antikke ruiner. 

Generelt er Kütahyas befolkning kunstnere, og mange kan male keramik. 

Midt i Kütahya er der en moske beklædt af keramikske kakler, og midt i byen er der en stor vase med springvand, som også lavet med keramik, og som er byens vartegn.
Der findes stadigvæk huse fra osmanisk tid.

Der er en oldgammel tårn i Kütahya, der bliver brugt som restaurant i nutid. Dens indbygning er placeret specielt, indvendig drejer bygning rundt. Dem der sidder i restauranten får mulighed for at se byen fra tårnet alle vegne, imens de sidder ved bordet.

Kütahya har meget stor betydning for dannelse af Den tyrkiske republik, Tyrkiets første præsident Mustafa Kemal Atatürk har givet den første ordre for befrielseskrigen i Kütahya.

Eksterne henvisninger 

Byer i Tyrkiet
Kamjanets-Podilskyj

Kamjanets-Podilskyj (, , , ) er en by i Khmelnytskyj oblast i Ukraine. Byen har en befolkning på omkring  indbyggere.

Histore 

Byen kendes tilbage til middelalderen og er kendt i historiske kilder tilbage til 1106. Fra 1300 til 1700-tallet oplevede Kamjanets både opgangstider og blomstring. Fra 1373 til 1430 var byen en del af Storfyrstendømmet Litauen, derefter var den, bortset fra en kort periode i tiden 1672 til 1699 under tyrkisk-tatarer, en del af den polsk-litauiske realunion. Byen var en af realunionens vigtigste befæstninger. Ved Polens første deling i 1772 blev Kamjanets en del af Det Russiske Kejserrige. I 1918 blev det første ukrainske universitet etableret i byen. Umiddelbart efter 1. verdenskrig blev byen i 1919 sæde for den midlertidige ukrainske nationalregering. I 1922 blev byen sammen med resten af Ukraine en delrepublik i Sovjetunionen. Under 2. verdenskrig led byen stærkt under krigshandlingerne, undertrykkelsen og Holocaust. Efter krigen blev byen genopbygget og er i dag en del af den selvstændige stat Ukraine.

Demografi 
Byen har en befolkning på omkring  indbyggere. Dagens borgere kan hovedsagelig inddeles i tre befolkningsgrupper: polakker, ukrainere og armenere. Hver befolkningsgruppe har egne områder i byen, dette genspejles i de forskellige arkitekturelementer i byen.

Se også 
 Slaget ved Kamenets-Podolsk

Kilder

Henvisninger 

 

Byer i Khmelnytskyj oblast
Kropyvnytskyj

Kropyvnytskyj (, ) er en by i det centrale Ukraine. Byen er administrerende center i Kirovohrad oblast og har  indbyggere.

Historie 
Kirovohrad blev grundlagt i 1754 som fæstningsby, og var med navnet Jelisavetgrad opkaldt efter kejserinde Elisabeth af Rusland. I 1924 fik byen navnet Zinovjevsk efter bolsjeviklederen Grigorij Zinovjev. Efter mordet på Sergej Kirov i 1934 faldt Zinovjev i unåde hos Stalin, og byen fik så navnet Kirovo. I 1939 blev dette ændret til byens nuværende navn, blandt andet for at undgå sammenblanding med byen Kirov i Rusland.

I sovjettiden blev byen et centrum for produktion af landbrugsmaskiner, og producerede over halvdelen af landets såmaskiner.

Byen er hjemsted for Air Urga.

Personer fra Kropyvnytskyj 
 Andrej Kantjelskis, sovjetisk og russisk fodboldspiller af litauisk og ukrainsk afstamning
 Serhij Nazarenko, ukrainsk fodboldspiller
 Grigorij Sinovjev, sovjetisk politiker, statsmand og revolutionær

Referencer

Eksterne henvisninger 

 

Byer i Kirovohrad oblast
Jordtekstur

Jordteksturen er et udtryk for den procentvise sammensætning af jordens faste partikler, der inddeles i sten, grus, sand, silt, ler og humus. Af og til kan man desuden finde kalk som meget små, uopløste korn i jorden. Man finder den vægtmæssige sammensætning ved at tørre en jordprøve, veje den og afbrænde alt organisk stof. Hermed er humusdelen fjernet. Dernæst sorterer man resten ved at lade den passere gennem en række sier med aftagende maskestørrelse, sådan at den sidste har maskestørrelsen 0,002 mm. Når opdelingen er sket, vejer man hver af fraktionerne og sætter dem i forhold til prøvens samlede vægt. På den måde får man en procentfordeling af partiklerne. Det er dog væsentligt at bemærke, at vægtprocenter ikke kan sættes lig med rumfangsprocenter. Humus har en lav vægtfylde og optager altså en større rumfangsdel, end man kunne tro ud fra vægtprocenten.

Jordtyper 

Jordens tekstur lægger grundlaget for den jordtype, man har med at gøre. Jorde med et højt indhold af grove partikler (grovsand, grus og sten) kaldes lette jorde eller varme jorde, fordi de er meget porøse, mens jorde med et højt indhold af fine partikler (ler og silt) kaldes tunge jorde eller kolde jorde. I alle tilfælde drejer det sig om jordens evne til hnv. at afdræne eller fastholde vand mellem partiklerne.

De jordbundstyper, der dannes som følge af blandingsforholdet mellem de enkelte partikeltyper, grupperes sådan:

 Sandjord indeholder mindst 50 % af sand og grus
 Lerjord indeholder mindst 15 % ler
 Humusjord indeholder mindst 30 % humus
 Kalkjord indeholder mindst 10 % kalk (forstået som rent calciumcarbonat)

Det fremgår, at der let kan dannes jordtyper, som er vanskelige at klassificere (f.eks. en jord med 53 % sand og grus, 17 % ler og 30 % humus). Det ses også, at siltfraktionen ikke rigtigt har plads mellem gængse jordtyper, men det skyldes, at silt i visse sammenhænge opfører sig som ler og i andre som sand.

Noter

Litteratur 
 Andreas Bjerggaard og Mogens Hansen: Jord Vand Næring, 1985 
 Erik Kiel: Gødskning i haven, 1981 
 Ulrich Gisi: Bodenökologie, 1990 
 Winfried E.H. Blum: Bodenkunde in Stichworten, 1992

Eksterne henvisninger 
 EIONET: Soil texture  samme begreb på mange sprog 
 R.B. Brown: Soil texture   oversigt
 Youtube-video  meget instruktiv
 Wayne Berry, Quirine Ketterings, Steve Antes, Steve Page, Jonathan Russell-Anelli, Renuka Rao og Steve DeGloria: Soil texture  grundlæggende viden

Se også 
 Jordbehandling
 Jordtype
 Jordstruktur

Jordbundslære
Angelica Catalani

Angelica Catalani (1779 i Sinigaglia i Kirkestaten – 12. juni 1849
i Paris af kolera) var en italiensk operasanger, sopran.

Catalani debuterede 1795 på
Feniceteatret i Venedig, sang 1799 i Firenze, 1801
på La Scala i Milano, endvidere i Triest, Rom
og Neapel. Samme år modtog hun engagement ved
den italienske opera i Lissabon, hvortil hun var
knyttet i fem år, og her giftede hun sig med en
attaché ved det franske gesandtskab, Valabrégue, der
fra nu af ledsagede hende som hendes
forretningsfører.

1806 modtog hun engagement i
London, hvor hun forblev syv år, forgudet af
englænderne – og med en årlig gage af 96000
franc. Efter Napoleons fald 1814 vendte hun
tilbage til Paris, hvor Ludvig XVIII overdrog
hende styrelsen af Théatre italien med et årligt
tilskud af 160000 franc. I de "hundrede dage"
rømmede hun atter marken for Napoleon –
der aldrig havde kunnet tilgive hende, at hun i
sin tid havde foretrukket engagementet hos
hans dødsfjender, englænderne, for et tilbud
fra hans side – og vendte først efter hans
tilfangetagelse tilbage til Paris.

1817 opgav hun
sin virksomhed som teaterdirektrice, og i de
følgende 10 år førte hun et omflakkende
kunstnerliv, der blandt andet til sidst førte hende til
Danmark, hvor hun i sæsonen 1827-28 gav
en halv snes koncerter, hovedsagelig på Det Kongelige Teater.
Men da var hendes stjerne allerede
stærkt i nedgang, og København, der fra begyndelsen
syntes at skulle blive skuepladsen for en
vanvittig primadonna-kultus, vandt efter de første
par koncerter igen sin kritik og sin
koldblodighed tilbage.
1830 trak Catalani sig med sin ægtefælle og sine børn
tilbage til sit landsted i nærheden af Firenze.

Catalani forbandt med en mægtig, omfangsrig,
klangfuld og bøjelig stemme et fuldendt skønt
foredrag, en til det vidunderlige grænsende
virtuositet og bravur, et livfuldt dramatisk
temperament og en bedårende legemlig skønhed. Et
af hendes mest beundrede bravurnumre var
Rodes violinvariationer; men fuldt så stor
sensation vakte det, når hun ved slutningen af en
koncert stod frem og med uforlignelig majestæt
intonerede den engelske nationalhymne.

Se også
 Romantikkens scenekunst

Kilder 
 Opslag af operarepetitør S. Levysohn i Salmonsen (Salmonsens Konversationsleksikon, 2. udgave, bd. 4, s. 645)

Noter

Eksterne henvisninger 

Operasangere fra Italien
Luhansk

Luhánsk (, , , ) er en by i det østlige Ukraine. Byen har (2013) indbyggere, og er officielt adminsitationscenter i Luhansk oblast (Ukraine). I 2014 blev byen erobret af Rusland under Den russisk-ukrainske krig og en ikke-anerkendt stat blev udråbt; Folkerepublikken Lugansk. Byen er pr. 2022 stadig besat af Rusland.

Ukraine har etableret en administration af Luhansk oblast uden for Luhansk , mens regeringen for Folkerepublikken Lugansk opretholder en regering i Luhansk.

Historie 
Byen historie går tilbage til 1795, da den britiske industrimand Charles Gascoigne grundlagde en metalfabrik der. Fabrikken var begyndelsen på et industriområde, der stadig trives i dag. Luhansk fik bystatus i 1882. Beliggende i Donbass, udviklede Luhansk sig til et vigtigt industrielt centrum i Østeuropa, især præget af den store lokomotivproducent "Luhanskteplovoz". Den 5. november 1935 blev byen omdøbt "Vorosjilovgrad" (/) til ære for sovjetisk hærfører og politiker Kliment Vorosjilov. Den 5. marts 1958, efter krav fra Nikita Khrusjtjov om ikke at opkalde byer efter levende personer, blev det gamle navn genindført. Den 5. januar 1970, efter Vorosjilovs dø, blev navnet igen ændret til Vorosjilovgrad. Endelig den 4. maj 1990 gav et dekret fra Den Øverste Sovjet for den ukrainske SSR gav byen det oprindelige navn tilbage. Byen var besat af Nazityskland fra den 14. juli 1942 til 14. februar 1943.

Efter Euromajdan begivenhederne og som en protest mod at annullere Lovgivningen om sprog i Ukraine, der gav russisk status som et anerkendt mindretalssprog, stemte Luhansk oblast for at give russisk sprog officiel status som mindretalssprog, stoppe "forfølgelsen af Berkut", afvæbne Majdans selvforsvarsenheder og forbyde et antal højreekstremistiske politiske organisationer som Svoboda og UNA-UNSO. I tilfælde af at Kiev-myndighederne undlader at opfylde kravene, forbeholdt Oblast-rådet sig "retten til at anmode om hjælp fra Den Russiske Føderation".

Det er værd at bemærke at russisk sprogs anerkendelse som mindretalssprog i Luhansk oblast er lidt usædvanlig i og med at op mod 70 % af befolkningen i Luhansk oblast har russisk som modersmål.

Ved folketællingen i 2001 opgav 68,8% af befolkningen at russisk er deres modersmål mens ukrainsk betragtedes som modersmål af 30,0% af Luhask oblasts indbyggere.

Demografi 

Antallet af indbyggere i Luhansk voksede hurtigt de seneste 150 år.

Kilde: ;

Ifølge folketællingen i 2001 havde Luhansk 463.000 indbyggere. Etniske ukrainere udgjorde 50% og russere 47%.

Den sproglige sammensætning af befolkningen er:

Den 1. januar 2010 var byens befolkning på 434.869 personer, hvoraf 291.200 indbyggere var i den arbejdsdygtige alder. Den 1. januar 2012 var byens befolkning faldet til 427.187 personer.

Sport 

Fodboldklubben Zorya Luhansk holder til i byen, og spiller i den ukrainske topdivision. Luhansk er også hjembyen for Sergej Bubka, verdensrekordholderen i stangspring.

Kilder

Eksterne henvisninger 

 Luhansks officielle hjemmeside
The Box

The Box er et bokssæt fra det norske black metal-band Taake. Det blev udgivet i august 2004 gennem Perverted Taste Records i kun 888 eksemplarer og består af billed-lp'er af bandets to første studiealbum – Nattestid Ser Porten Vid og Over Bjoergvin Graater Himmerik – samt opsamlingsalbummet Helnorsk Svartmetall. Derudover kom bokssættet sammen med en eksklusiv t-shirt.

Spor 
Alle sange er skrevet og komponeret af Ulvhedin Hoest
1999 – Nattestid Ser Porten Vid
 "Vid I" – 05:55
 "Vid II" – 05:34
 "Vid III" – 04:31
 "Vid IV" – 04:35
 "Vid V" – 04:10
 "Vid VI" – 07:33
 "Vid VII" – 09:37

2002 – Over Bjoergvin Graater Himmerik
 "Over Bjoergvin Graater Himmerik I" – 04:52
 "Over Bjoergvin Graater Himmerik II" – 06:41
 "Over Bjoergvin Graater Himmerik III" – 06:12
 "Over Bjoergvin Graater Himmerik IV" – 06:31
 "Over Bjoergvin Graater Himmerik V" – 06:23
 "Over Bjoergvin Graater Himmerik VI" – 04:02
 "Over Bjoergvin Graater Himmerik VII" – 04:24

2004 – Helnorsk Svartmetall
 "Blant Soelv & Gull i Moerket" – 06:56
 "Marerittet" – 01:31
 "Trolldom" – 04:25
 "Eismalsott" – 03:04
 "Manndaudsvinter" – 03:14
 "Tykjes Fele" – 02:15
 "Trolldom" – 04:45
 "Omfavnet av Svarte Vinger" – 05:45
 "Et Skaldekvad i Hellig Blod" – 07:16
 "Rasekrig" – 06:02

Eksterne henvisninger 
 

Album fra 2004
Bokssæt
Taake-album
Mladen Petrić

Mladen Petrić (født 1. januar 1981 i Dubrave, Jugoslavien) er en kroatisk tidligere fodboldspiller, der spillede som angriber. Han spillede blandt andet for Grasshoppers og FC Basel i Schweiz, Borussia Dortmund og Hamburger SV i Tyskland samt engelske West Ham og Fulham.

Landshold 
Petrić nåede desuden 45 kampe og 13 scoringer for Kroatiens landshold, som han debuterede for i november 2001 i et opgør mod Sydkorea. Han blev dog ikke udtaget til en slutrunde før EM i 2008 i Østrig og Schweiz, hvor han var med til at føre kroaterne frem til kvartfinalerne.

Referencer

Eksterne henvisninger 

Fodboldspillere fra Kroatien
Fodboldspillere fra Borussia Dortmund
Fodboldspillere fra Hamburger SV
Fodboldspillere fra FC Basel
Fodboldspillere fra Grasshopper-Club Zürich
Fodboldspillere fra Fulham F.C.
Fodboldspillere fra West Ham United F.C.
Fodboldspillere fra Panathinaikos
Deltagere ved det europæiske mesterskab i fodbold 2008
Ivan Klasnić

Ivan Klasnić (født 29. januar 1980 i Hamburg, Vesttyskland) er en tyskfødt kroatisk tidligere fodboldspiller, der spillede som angriber. Han var gennem karrieren tilknyttet blandt andet St. Pauli, Werder Bremen, FC Nantes og Bolton.

Klasnić var med Werder Bremen med til at vinde både det tyske mesterskab og DFB-Pokalen i 2004.

Landshold 
Klasnić nåede at spille 41 kampe og score 12 mål for Kroatiens landshold, som han debuterede for i februar 2004 i en venskabskamp mod Tyskland. Han har efterfølgende repræsenteret sit land ved både EM i 2004, VM i 2006 og EM i 2008.

Titler 
Bundesligaen
 2004 med Werder Bremen

DFB-Pokal
 2004 med Werder Bremen

Eksterne henvisninger 

Fodboldspillere fra Kroatien
Fodboldspillere fra Werder Bremen
Fodboldspillere fra FC Nantes
Fodboldspillere fra Bolton Wanderers F.C.
Fodboldspillere fra Mainz 05
Personer fra Hamborg
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Jerko Leko

Jerko Leko (født 9. april 1980 i Zagreb, Jugoslavien) er en kroatisk tidligere fodboldspiller, der spillede som midtbanespiller. Han spillede gennem karrieren blandt andet for Dinamo Zagreb i sit hjemland, samt for Shakhtar Donetsk i Ukraine, franske AS Monaco og tyrkiske Bucaspor.

Landshold 
Leko nåede at spille 59 kampe og score 2 mål for Kroatiens landshold, som han debuterede for den 8. maj 2002 i et opgør mod Ungarn. Han var efterfølgende en del af den kroatiske trup ved både EM i 2004, VM i 2006 samt EM i 2008.

Eksterne henvisninger 

Fodboldspillere fra Kroatien
Fodboldspillere fra Dinamo Zagreb
Fodboldspillere fra Dynamo Kyiv
Fodboldspillere fra AS Monaco FC
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Personer fra Zagreb
Sebastian Larsson

Bengt Ulf Sebastian Larsson (født 6. juni 1985) er en svensk tidligere professionel fodboldspiller, som spillede som midtbanespiller i sin karriere. Bedst kendt som ekspert til frispark, Larsson opnåede 133 kampe for Sveriges landshold, og var del af landets trupper til flere international tuneringer.

Klubkarriere

Arsenal 
Efter at have begyndt sin karriere hos IFK Eskilstuna, skiftede han som 16-årig i 2001 til Arsenal. Han gjorde sin førsteholdsdebut for Arsenal i oktober 2004.

Birmingham City 
Larsson skiftede i august 2006 til Birmingham City på en lejeaftale med muligheden for at gøre aftalen permanent. Efter at have imponeret i sin første halvsæson med klubben, besluttede Birmingham City at gøre aftalen fast, og han skiftede i januar 2007 permanent til klubben.

Larsson imponerede især i 2007-08 sæsonen, hvor at trods han ikke kunne rede Birmingham fra nedrykning, var han den bedste frisparkskytte i ligaen, da han scorede 6 mål på frispark i sæsonen.

Han spillede mere end 200 kampe for Birmingham City på tværs alle tuneringer, før han forlod klubben efter udgangen af 2010-11 sæsonen.

Sunderland 
Larsson skiftede i juni 2011 til Sunderland efter hans kontrakt med Birmingham City have udløbet. Han forsatte med at være blandt ligaens bedste frisparkstagere, og blev i oktober af 2011 kaldet 'ligaens bedste frisparkstager' af hans tidligere chef, Arsène Wenger.

Han spillede for Sunderland frem til 2017, og optrådte mere end 200 gange for The Black Cats.

Hull City 
Larsson skiftede i august 2017 til Hull City efter hans kontrakt hos Sunderland var udløbet.

AIK 
Larsson vendte hjem til Sverige i juni 2018, da han skiftede til AIK. Han var i sin debutsæson med til at vinde det svenske mesterskab med klubben.

Ved udgangen af 2022 sæsonen annoncerede Larsson, at han ville stoppe sin spillerkarriere.

Landsholdskarriere

Ungdomslandshold 
Larsson har repræsenteret Sverige på flere ungdomsniveauer.

Seniorlandshold 
Larsson debuterede for Sveriges landshold den 6. februar 2008. Han var del af Sveriges trupper til EM i 2008, 2012, 2016 og 2020 og til VM i 2018.

Efter europamesterskabet i 2020 annonceret Larsson, at han stoppede på det svenske landshold. Han nåede at spille 133 kampe og scorede 10 mål for landsholdet.

Titler 
Birmingham City
 Football League Cup: 1 (2010-11)

AIK

 Allsvenskan: 1 (2018)

Individuelle

 Birmingham City Player of the Year: 1 (2007-08)
 Birmingham City Players' Player of the Year: 1 (2007-08)
 Sunderland Supporters' Player of the Year: 1 (2014-15)

Referencer

Eksterne henvisninger 

Fodboldspillere fra Sverige
Fodboldlandsholdsspillere fra Sverige
Fodboldspillere fra Arsenal F.C.
Fodboldspillere fra Birmingham City F.C.
Fodboldspillere fra Sunderland A.F.C.
Fodboldspillere fra Hull City A.F.C.
Fodboldspillere fra AIK Fotboll
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Moderna Museet

Moderna Museet, eller blot Moderna, er et kunstmuseum beliggende på øen Skeppsholmen i det centrale Stockholm, Sverige. Det er Sveriges største museum for moderne kunst og drives af det svenske kulturministerium, Kulturdepartementet.

Museet blev grundlagt i 1958. Allerede før åbningen havde museet markeret sig som et moderne og eksperimenterende museum. Således udstillede man Picassos berømte maleri Guernica med hele 93 skitser til maleriet. Under Pontus Hulténs ledelse i 1960'erne befæstede museet den internationalt anerkendte position som eksperimentelt og nyskabende museum. Hultén inddrog bl.a. film i museets udstillingsgenstande.

Samlingen består af svensk, nordisk som international moderne kunst, og rummer et repræsentativt udvalg af malerier, fotografier og skulpturer; bl.a. værker af Pablo Picasso, Andy Warhol, Salvador Dalí, Marcel Duchamp og Robert Rauschenberg samt en model af Tatlin-tårnet. Museets restaurant er kendt i sig selv og er ikke mindst populær på grund af dens smukke beliggenhed. Oprindeligt var entré til museet gratis, dog undtaget nogle af de midlertidige udstillinger, men i 2007 blev der indført entré til hele museet. 

I 1993 blev seks værker af Picasso og to af Georges Braque med en samlet værdi på over 40 mio. britiske pund stjålet fra museet om natten. Tyvene kom ind via museets tag. Kun tre af Picasso-malerierne er siden fundet.

Museets nuværende bygninger er tegnet af Rafael Moneo og blev indviet i 1998. Siden 2001 har museet været ledet af Lars Nittve. Fra september 2019 til marts 2023 er Gitte Ørskou direktør for Moderna Museet.

Moderna Museet Malmö
I 2009 åbnede museet en afdeling i Malmø, Moderna Museet Malmö, indrettet i et ombygget elektricitetsværk, der tidligere husede kunstmuseet Rooseum (1988–2006).

Eksterne henvisninger 

 Moderna Museets hjemmeside

Referencer

Museer etableret i 1958
Kunstmuseer i Sverige
Anders Svensson

Anders Svensson (født 17. juli 1976 i Göteborg, Sverige) er en tidligere svensk fodboldspiller, der senest spillede som midtbanespiller hos Allsvenskan-klubben IF Elfsborg. Han kom til klubben i 2005 fra engelske Southampton F.C.. Forud for hans fire sæsoner i England spillede han også sine første otte år som seniorspiller hos Elfsborg.

Svensson blev svensk mester og pokalvinder med IF Elfsborg i 2006.

Landshold 
Svensson står noteret for hele 148 kampe og 21 scoringer for Sveriges landshold, som han debuterede for i 1999 i et opgør mod Sydafrika. Han har siden da repræsenteret sit land ved både VM i 2002, EM i 2004, VM i 2006, EM i 2008, og sidst til EM i 2012.

Personlige liv 
Svensson havde et to-årigt langt forhold med modellen Anine Bing mens hans spillede for Southampton. Parret mødtes i London, hvor hun optrådte som model. Svensson blev gift med Emma Johansson i juli 2007 på Thorsborgs. 

Han bliver kaldt Taco-Anders i Sverige. Kaldenavnet stammer fra et interview, hvor han sagde, at hans livret var tacos.

Eksterne henvisninger 

 Soccerbase.com spillerinfo 

Fodboldspillere fra Sverige
Fodboldspillere fra Southampton F.C.
Fodboldspillere fra IF Elfsborg
Personer fra Göteborg
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012